jkorsvik/nowiki_second_scrape_merged huggingface dataset:
Sut Jhally

Sut Jhally (født 1955) er en medieforsker og professor i kommunikasjon ved University of Massachusetts.


== Liv og virke ==
Jhally er født i Kenya, og vokste opp i England. Han flyttet til Canada i 1978 for å studere ved University of Victoria. Han tok sin doktorgrad ved Simon Fraser University i Canada.Sut Jhally har særlig befattet seg med områder som konsum, massemedier og reklame. Han er kjent for å ha regissert og produsert en rekke dokumentarfilmer som omfatter alt fra reklame og kjønn til krigen mot terror og Midtøstenkonflikten. Han er også forfatter av flere bøker innen sakprosa, blant annet om reklame. Han er også grunnlegger og direktør ved Media Education Foundation, et ikke-kommersielt medieselskap som produserer videoer som oppfordrer til kritisk tenkning og debatt vedrørende forholdet mellom mediene-eierskap og innhold. Han er kritisk til populærkultur, reklame og sider ved den amerikanske utenrikspolitikken.Hans mest kjent dokumentarfilmer er Hijacking Catastrophe (2004), Peace, Propaganda & the Promised Land (2004) og Reel Bad Arabs: How Hollywood Vilifies a People (2006).
Han pensjonerte seg i 2020.


== Dokumentarfilmer ==
Reel Bad Arabs: How Hollywood Vilifies a People (2006), basert på Jack Shaheens 2001-book Reel Bad Arabs (filmtrailer)
Peace, Propaganda & the Promised Land (med Bathsheba Ratzkoff), (2004)
Hijacking Catastrophe: 9/11, Fear & the Selling of American Empire (2004)
Wrestling with Manhood: Boys, Bullying & Battering (med Jackson Katz) (2002)
No Logo (2003), basert på Naomi Kleins bok No Logo
Killing Us Softly 3 (med Jean Kilbourne) (1999)
Tough Guise: Men, Violence and the Crisis in Masculinity (med Jackson Katz) (1999)
Off the Straight and Narrow (med Katherine Sender) (1998) (filmtrailer)
Advertising and the End of the World (1998) (filmtrailer)
Dreamworlds II: Desire, Sex, Power in Music Video (1997)
Slim Hopes (med Jean Kilbourne) (1995) (filmtrailer)
The Date Rape Backlash (1994) (filmtrailer)
The Killing Screens (with George Gerbner) (1994) (filmtrailer)
Pack of Lies – the Advertising of Tobacco (med Jean Kilbourne) (1992)


== Bibliografi ==
The spectacle of accumulation : essays in culture, media, & politics, (2006), ISBN 0820479047
Social Communication in Advertising (sammen med William Leiss, Stephen Kline, og Jacqueline Botterill), (2004), ISBN 04-159-667-60
The Codes of Advertising (1999), ISBN 04-1590-353-X
Enlightened Racism (med Justin Lewis), (1992), ISBN 0813314194. ("Argues that the Cosby Show reinforced the myth that Blacks who don't "make it" have only themselves to blame").


== Referanser ==


== Eksterne lenker ==
(en) Offisielt nettsted 
(en) Sut Jhally – kategori av bilder, video eller lyd på Commons 
(en) Sut Jhally på Internet Movie Database 
(fr) Sut Jhally på Allociné 
(en) Sut Jhally på AllMovie 
(en) Sut Jhally hos The Movie Database
Grønnkål

Grønnkål (Brassica oleracea convar. acephala var. sabellica) er en variant av arten kål, med mørkegrønne, krusete blad på utdratte stengler. Grønnkål er den mest vitaminrike, både jern, C-vitamin og lutein, og mest hardføre av de dyrkete kålsorter. Den tilhører korsblomstfamilien.
Grønnkål er en toårig plante som blomstrer med gule korsblomster året etter såing. Planten blir cirka 80 centimeter høy, og dens blad er sterkt krusete og mørkegrønne (bortsett fra noen sorter som er rødkålsrøde).
Grønnkål er glimrende fôr for husdyr og inngår i tradisjonelle juleretter som dekorasjon, som stuet grønnkål og i grønnkålsuppe. Den kan også spises rå i salater. Det er de ribbete bladene man spiser.
Også kålsommerfuglens larver setter pris på grønnkål, men hvis man venter til etter den første frosten med å plukke blader av den, kan larvene ristes av og bladene smaker for øvrig også mildere om vinteren.


== Eksterne lenker ==
(en) grønnkål i Global Biodiversity Information Facility 
(en) grønnkål hos NCBI 
(en) grønnkål hos The International Plant Names Index 
(en) Kategori:Brassica oleracea var. sabellica – bilder, video eller lyd på Wikimedia Commons 
Brassica oleracea var. sabellica – detaljert informasjon på Wikispecies
Worldwide Universities Network

Worldwide Universities Network (WUN) en organisasjon som arbeider for å fremme forskningssamarbeid og mobilitet av forskere og studenter mellom medlemsuniversitetene. WUN ble etablert i 2000 og omfatter nå 16 universitet i Europa, Nord-Amerika, Sørøst-Asia og Australia. Universitetet i Bergen har vært medlem av WUN siden 2004.


== Medlemmer ==
Australia

Universitetet i SydneyCanada

Universitetet i TorontoKina

Nanjinguniversitetet
ZhejianguniversitetetNederland

Universitetet i UtrechtNorge

Universitetet i BergenStorbritannia

Universitetet i Bristol
Universitetet i Leeds
Universitetet i Sheffield
Universitetet i Southampton
Universitetet i YorkUSA

Statsuniversitetet i Pennsylvania
Universitetet i California, San Diego
Universitetet i Illinois, Urbana-Champaign
Universitetet i Washington
Universitetet i Wisconsin, Madison


== Eksterne lenker ==
Worldwide Universities Network
Charlotte Filberg

Charlotte Filberg (født 4. november 1979 i Oslo) er en norsk danser.
Hun er født med hjertefeil og operert to ganger. 
I 2003 ble hun dobbelt verdensmester i dansene discofreestyle og discodans i Hannover, Tyskland. 
I 2004 forsvarte hun begge titlene under VM i Norge og er eneste danser som har blitt Verdensmester i begge grenen 2 ganger på rad.
Hun ble også kåret til «Årets danser» av Norges Danseforbund i 2003 med 77% av stemmene. Hun deltok også på TV-serien Kjempesjansen på NRK i 2003 og kom på tredjeplass.
Hun har blitt mange ganger norgesmester, europamester og vunnet en rekke andre nasjonale og internasjonale titler. Filberg er vår tids mest medieomtalte discodanser og har også blitt kåret av IDO (International Dance Organisation) blitt kåret som verdens beste solo danser uansett dansegren og er også inne i deres Hall of Fame.
Hun driver sitt eget dansestudio «Focus Dance » på Strømmen, Jar og i Aurskog.
Charlotte har trent opp nye norges-, europa- og verdensmestere i sin karriere. Hun er også både nasjonal og internasjonal dommer.
Charlotte la dansen på hylla for å tilbringe mer tid med familien, men etter å ha startet eget Dansestudio går det fortsatt med mye tid på dans.


== Referanser ==


== Kilder ==
Dobbelt verdensmester i dans
Foreningen for hjertesyke barn
Filmfront.no
Charlotte åpner ny danseskole
Årets Danser 2003 - Charlotte Filberg


== Eksterne lenker ==
Charlotte på NRK Nett-TV
Enjoy Dansestudio – Hjemmeside
Neogastropoda

Neogastropoda er en gruppe snegler som lever i vann, de aller fleste artene i sjøvann.
De tidligste eksemplarene er funnet i avleiringer fra sen kritt-tid, for rundt 70 millioner år siden.
De fleste artene er predatorer, og noen er åtseletere.
Nervesystemet er svært konsentrert. Mange arter har ganglia i et kompakt rom.
Radulaen har bare tre tagger i hver transverse rad.
Artene i Neogastropoda er særkjønnet.


== Delgrupper ==
Babylonidae
Buccinidae
Buccinulidae
Cancellariidae
Clavatulidae
Colubrariidae
Columbariidae
Columbellidae
Conidae
Costellariidae
Cystiscidae
Drilliidae
Fasciolariidae
Harpidae
† Johnwyattiidae
Magilidae
Marginellidae
Melongenidae
Mitridae
Muricidae
Nassariidae
Olivellidae
Olividae
† Perissityidae
† Pholidotomidae
Pleioptygmatidae
Pseudolividae
Pseudomelatomidae
Ptychatractidae
† Sarganidae
† Speightiidae
Strepsiduridae
Strictispiridae
† Taiomidae
Terebridae
Turbinellidae
Turridae
Vasidae
Volutidae
Volutomitridae
† Weeksiidae


== Eksterne lenker ==
(en) nysnegler – oversikt og omtale av artene i WORMS-databasen 
(en) nysnegler i Encyclopedia of Life 
(en) nysnegler i Global Biodiversity Information Facility 
(no) nysnegler hos Artsdatabanken 
(sv) nysnegler hos Dyntaxa 
(en) nysnegler hos Fossilworks 
(en) nysnegler hos ITIS 
(en) nysnegler hos NCBI 
(en) Kategori:Neogastropoda – bilder, video eller lyd på Wikimedia Commons 
Neogastropoda – detaljert informasjon på Wikispecies
Rožaje

Rožaje (serbisk: Рожаје, albansk: Rozhajë)er en by og kommune i det østligste Montenegro, ved grensen mot Kosovo. Byen ligger ved elven Ibar og er omgitt av fjell og en del grotter. Fjellene når opp i nesten 1600 meter over havet.

Rožaje hadde i 2003 i alt 9121 innbyggere i tettstedet, og kommunen hadde 22 693 innbyggere. Folketallet i byen er økende. Muslimske bosnjaker utgjorde da 82 %, andre muslimer 7 %, albanere 4 %, serbere 4 %, og montenegrinere 2 %. I alt var 93,2 % muslimer i 2003. 
Rožaje er en del av den serbisk-montenegrinske grenseregionen Sandžak (etter tyrkisk: Sanjak Novi Pazar).
Byen ligger på Rožaje-Kula-Peć-veien som forbinder Montenegro med Kosovo. Veiforbindelsen innover i Montenegro går kun via Berane som ligger 150 km lengre vest. Det er også veiforbindelse nordover til Novi Pazar i Serbia.
Karin Westrheim

Karin Marie Westrheim (født 9. november 1953) er en norsk journalist og kommunikasjonsrådgiver. 
Hun var kommunikasjonsrådgiver i Miljøverndepartementet frem til hun i 2007 ble ansatt som informasjonsrådgiver i Norsk Rikstoto. Hun har lang fartstid som medarbeider i massemedia, og huskes særlig som programleder i NRK Fjernsynets ungdomsprogram Halvsju. Senere arbeidet hun som musikkjournalist.Hun er datter av Harry Westrheim og Lulli Westrheim, og søster av skuespiller og magister i folkelivsgransking Sonja Westrheim. Moren Lulli var programleder for flere episoder av NRKs barnetv-serie Kosekroken på 1960-tallet.


== Referanser ==


== Eksterne lenker ==
(en) Karin Westrheim på Internet Movie Database
Peć

Peć, eller Peja, (albansk: Pejë, serbisk: Пећ) er en by og kommune i Kosovo. Byen ligger lengst vest i landet, med grense mot Montenegro i vest og Albania i sørvest.
Bykommunen dekker et område på 602 km² som omfatter byen Peć og 78 landsbyer, delt inn i 28 samfunn. Per 2011 hadde hele bykommunen en befolkning på 96 450 mennesker, hvorav rundt 60 000 bodde i byen.Byen ligger strategisk ved elven Pećka Bistrica, og var kjent som Pescium under romerne. Geografen Klaudios Ptolemaios nevner den som Siparantum. I middelalderen gjorde den serbiske kongen Stefan Dušan den til et viktig religiøst sentrum på 1300-tallet. Fra 1346 til 1766 var byen sete for den serbiske kirke. Etter Serbias innvasjon i Kosovo under Kosovokrigen i 1999, ble mer enn 80% av alle bygningen enten skadet(1590) eller totalt ødelagte(2774).


== Referanser ==


== Eksterne lenker ==
Offisielt nettsted 
(en) Peć – kategori av bilder, video eller lyd på Commons 
Kommunekart for Peć, 2001
Simon Špilak

Simon Špilak (født 23. juni 1986 i Tišina) er en slovensk landeveissyklist. Han avsluttet sin profesjonelle karriere i Katjusja i 2019.


== Meritter ==


== Referanser ==


== Eksterne lenker ==
(en) Simon Špilak – kategori av bilder, video eller lyd på Commons 
(en) Simon Špilak – Olympedia 
(en) Simon Špilak – Sports-Reference (OL-resultater – arkivert) 
(en) Simon Špilak – ProCyclingStats 
(en) Simon Špilak – Cycling Archives 
(en) Simon Špilak – Cycling Quotient 
(en) Simon Špilak – CycleBase 
(en) Simon Špilak – TheSports.org
Såpebobler

Såpebobler er luftbobler med en hinne av såpe. 
Såpevannet fåes kjøpt i beholdere med blåseredskap. 
Største målte såpeboble hadde en diameter på 2,3 meter, og ble blåst i Tyskland i 1992.


== Referanser ==
Col de Portet-d’Aspet

Col de Portet-d'Aspet er et fjellpass i de sentrale Pyreneene i Haute-Garonne-departementet i Frankrike, og ligger på veien mellom Aspet og St. Girons. 


== Detaljer om stigningen ==
Med start i Audressein (Ariège) er stigningen 18,14 km over 557 høydemeter (stigningsprosent 3,1%). Den virkelige stigningen starter i St. Lary, 5,9 km fra toppen (6,8%), med de bratteste partiene på 10,6% nær toppen.
Med start i Aspet (Haute-Garonne) er stigningen 14,31 km over 594 høydemeter (stigningsprosent 4,2%). Den virkelige stigningen starter i krysset D618/D44 (samme sted som stigningen til Col de Menté starter), 4,4 km fra toppen (9,6%), med de bratteste partiene på 12,6%, 3 km fra toppen.


== Tour de France ==
Col de Portet d'Aspet var først med i Tour de France i 1910, og har vært med regelmessig siden. Førstemann over i 1910 var Octave Lapize.
18. juli 1995, under den 15. etappen av Tour de France, krasjet Fabio Casartelli og et par andre ryttere på nedstigningen av Col de Portet d'Aspet. Casartelli fikk store ansikts- og hodeskader og mistet bevisstheten. Han døde på vei til sykehuset. På stedet hvor han krasjet er det reist en minnestein.


== Eksterne lenker ==
Profil på climbbybike.com
Klatreprofiler (fransk)
Rasheed Mohammed Al Maraj

Rasheed Mohammed Al Maraj er en bahrainsk økonom, som siden januar 2005 har vært sentralbanksjef i Bahrains sentralbank.Al Maraj har en Bachelor of Science-grad innen produksjonsteknikk fra University of Houston i 1979, og har tilleggskurser innen prosjektevaluering og investering og katpitalforvaltning. 
Før han begynte å jobbe i sentralbanken har han jobbet i flere ministerier; industri- og utviklingsministeriet 1979-80, finans- og nasjonaløkonomi-ministeriet 1981-95 og transportmonisteriet 1995-99. Fra april 1999 til 2005 var han øverste leder for Arab Petroleum Investments Corporation (APICORP) i Dammam i Saudi-Arabia.  


== Referanser ==


== Eksterne lenker ==
Presentasjon av sentralbanksjefen og visesentralbanksjefen på sentrabankens hjemmesider
Reuters – PROFILE-Bahrain Central Bank Governor Rasheed Mohammed al-Maraj Arkivert 28. juni 2011 hos Wayback Machine.
Silje Larsen Borgan

Silje Larsen Borgan (født 15. juni 1985 på Nesodden) er en norsk forfatter, tidligere redaktør og journalist. Hun har jobbet som artist og repertoar-manager (A&R) i Warner Music Norway og produktsjef i EMI Music Norway. Hun er manager for blant andre Emilie Nicolas, Karpe, Marit Larsen og Cezinando. Borgan studerte journalistikk på Norges Kreative Fagskole. 
Hun startet selskapet Little Big Sister i 2015.
Hun var tidligere ansvarlig redaktør i bransjebladet for video, spill og musikk – Faro Journalen (2009). Hun var musikkanmelder i VG fra 2008-2010. 
Hun har tidligere arbeidet i TV 2 Interaktiv og Hjemmet Mortensen. Hun har vært ansvarlig redaktør i ungdomsmagasinet Spirit fra 1. januar 2008 - 2010.  
I tillegg var hun med i P3-programmet Silje & Christine sammen med Christine Dancke. De har DJ-duoen Hoetell sammen. 
I 2009 skrev Silje Larsen Borgan boken Fortellingen om Michael Jackson som er gitt ut på Kagge forlag, og i 2012 kom boken Justin Bieber, alt du må vite.


== Referanser ==


== Eksterne lenker ==
(en) Silje Larsen Borgan på Internet Movie Database
Anwar Khalifa Al Sadah

Anwar Khalifa Al Sadah er en bahrainsk økonom. Han var visesentralbanksjef i Bahrains sentralbank fra 2006 til 2007, men jobber i dag i Al Salam Bank Bahrain.
Han begynte i sentralbanken 1. oktober 1980, og har vært direktør for den divisjonen som har ansvar for overvåkning av finansnæringen fra 1986 til 2006, da han ble visesentralbanksjef. 
Som utdanning har han en mastergrad i filosofi fra University of Surrey i Storbritannia (1994) og en bachelorgrad i regnskap fra Poona University i Italia. 


== Referanser ==


== Eksterne lenker ==
Presentasjon av Al Sadah hos Al Salam Bank Bahrain
Petrologi

Petrologi (fra gresk: πέτρα, petra, «stein» og λόγος, logos, «kunnskap») er vitenskapen om de prosesser som danner bergartene og er et fagområde innen geologi som angår studiet av bergarter og dannelsen av dem.
Ordet litologi var tidligere synonymt med petrografi, men i dag er det en gren innen petrologi som angår makroskopisk håndprøve eller beskrivelse av en blotning.
Det er tre grener av petrologi, som korresponderer med tilsvarende bergartstype: vulkansk, metamorf og sedimentær.
Som selvstendig videnskap ble faget utviklet på 1870-tallet, blant fagets pionerer var Henry Clifton Sorby, Harry Rosenbusch og Auguste Michel-Lévy.I oljeindustri er petrologi/litologi, eller mer særskilt, logging av slam og leirelag, en grafisk representasjon av geologiske formasjoner som blir boret igjennom, og tegnet en logg av som kalles for en leirelogg. Etter hvert som innholdet av borehullet blir trukket ut blir det tatt prøver av det, undersøkt (vanligvis under et mikroskop) og analysert kjemisk ved behov.


== Referanser ==


== Litteratur ==
Best, Myron G. (2002): Igneous and Metamorphic Petrology, Blackwell Publishing. ISBN 1-4051-0588-7
Blatt, Harvey; Tracy, Robert J.; Owens, Brent (2005): Petrology: igneous, sedimentary, and metamorphic, New York: W. H. Freeman. ISBN 978-0-7167-3743-8
Dietrich, Richard Vincent; Skinner, Brian J. (2009): Gems, Granites, and Gravels: knowing and using rocks and minerals, Cambridge University Press. ISBN 978-0-521-10722-8
Fei, Yingwei; Bertka, Constance M.; Mysen, Bjørn O., red. (1999): Mantle Petrology: field observations and high-pressure experimentation, Houston TX: Geochemical Society. ISBN 0-941809-05-6
Philpotts, Anthony; Ague, Jay (2009): Principles of Igneous and Metamorphic Petrology, Cambridge University Press. ISBN 978-0-521-88006-0
Robb, L. (2005): Introduction to Ore-Forming Processes, Blackwell Science. ISBN 978-0-632-06378-9


== Eksterne lenker ==
(en) Petrology – kategori av bilder, video eller lyd på Commons 
Atlas of Igneous and metamorphic rocks, minerals, and textures - Geology Department, University of North Carolina
Metamorphic Petrology Database (MetPetDB) - Department of Earth and Environmental Sciences, Rensselaer Polytechnic Institute
Petrological Database of the Ocean Floor (PetDB) - Center for International Earth Science Information Network (CIESIN), Columbia University
Karasuk (elv)

Karasuk (russisk: Карасук) er ei elv i Novosibirsk oblast i Russland. Den er 531 km lang, med et nedslagsfelt på 11 300 km².
Karasuk begynner rundt 100 km sørvest for Novosibirsk, på 190 moh. Den renner i sørvestlig retning gjennom en bred dal i de sørlige delene av Barabasteppene, til den munner ut i et endorheisk bekken med små sjøer og sumper rundt 105 moh, på grensen til Kasakhstan. Ved høy vannstand renner noe vann fra øst for byen Karasuk i sørlig retning over Tsjuman (russisk: Чуман) til elva Burla (russisk: Бурла), og en annen del i nordlig retning over greinen Baganjonok (russisk: Баганёнок) til elva Bagan (russisk: Баган). Karasuk har ingen større sideelver.
Ved elvas nedre løp ligger byen og jernbaneknutepunktet Karasuk. 
Karasuks kildeområde ble 26. mars 2007 erklært som spesielt verneverdig område.


== Referanser ==
USNS «Apache»

USNS «Apache» (T-ATF-172) er et fartøy i US Navy. Skipet blir operert av Military Sealift Command og brukes til slepe- og redningsoperasjoner.


== Litteratur ==
Stephen Saunders RN, red. (2004). Jane's Fighting Ships 2004-2005 (107 utg.). Jane’s Information Group Limited. s. 878. ISBN 0-7106-2623-1. 


== Eksterne lenker ==
(en) USNS Apache (T-ATF-172) – kategori av bilder, video eller lyd på Commons 
(en) IMO 8832693 – kategori av bilder, video eller lyd på Commons 
(en) USNS «Apache» – Den internasjonale sjøfartsorganisasjonen
Echinodorus

Echinodorus er en gruppe (slekt) av enfrøbladete planter i vassgrofamilien.
Plantene er ettårige eller stauder. 
De lever i marsker og myrer.
Flere av artene dyrkes i akvarium. 
Echinodorus ser ut til å være nært beslektet med Baldellia.


== Arter ==
Echinodorus angustifolius
Echinodorus argentinensis
Echinodorus aschersonianus
Echinodorus berteroi
Vanlig sverdplante (Echinodorus bleheri)
Echinodorus bracteatus
Echinodorus cordifolius
Echinodorus horizontalis
Echinodorus longiscapus
Echinodorus macrophyllus
Echinodorus nymphaeifolius
Echinodorus opacus
Echinodorus osiris
Echinodorus ovalis
Echinodorus subalatus
Echinodorus tenellus
Echinodorus trialatus
Echinodorus tunicatus
Echinodorus uruguayensis
Echinodorus virgatus


== Eksterne lenker ==
(en) Echinodorus i Encyclopedia of Life 
(en) Echinodorus i Global Biodiversity Information Facility 
(no) Echinodorus hos Artsdatabanken 
(en) Echinodorus hos ITIS 
(en) Echinodorus hos NCBI 
(en) Echinodorus hos The International Plant Names Index 
(en) Echinodorus hos Tropicos 
(en) Kategori:Echinodorus – bilder, video eller lyd på Wikimedia Commons 
Echinodorus – detaljert informasjon på Wikispecies
Lincoln Lewis

Lincoln Clay Lewis (født 24. oktober 1987 i Brisbane, Queensland) er en australsk skuespiller. 
I 2006 spilte han i filmen Aquamarine sammen med blant andre Joanna Levesque, Emma Roberts og Sara Paxton.  Han har også spilt i filmen Voodoo Lagoon og han har hatt flere mindre TV-roller.  Fra 2007 til 2010 spilte han rollen som «Geoff Campbell» i den australske TV-serien Home and Away, som går på TV 2.
Lewis vant prisen for Most Popular New Male Talent på Logie Awards 2008. I 2010 spilte han i den australske actionfilmen Tomorrow, When the War Began som er basert på en bok av John Marsden.


== Eksterne lenker ==
(en) Lincoln Lewis – kategori av bilder, video eller lyd på Commons 
(en) Lincoln Lewis på Internet Movie Database 
(sv) Lincoln Lewis i Svensk Filmdatabas 
(da) Lincoln Lewis på Filmdatabasen 
(da) Lincoln Lewis på Scope 
(fr) Lincoln Lewis på Allociné 
(en) Lincoln Lewis på AllMovie 
(en) Lincoln Lewis hos The Movie Database
Sumpsivaksslekta

Sumpsivaksslekta (Eleocharis) er en gruppe enfrøbladete planter i halvgrasfamilien.
De aller fleste artene vokser i vann eller fuktige omgivelser, fra havnivå til høyere enn 5000 moh.
Alle artene har fotosyntetiske stammer og mangler blader.


== Eksterne lenker ==
(en) sumpsivaksslekta – oversikt og omtale av artene i WORMS-databasen 
(en) sumpsivaksslekta i Encyclopedia of Life 
(en) sumpsivaksslekta i Global Biodiversity Information Facility 
(no) sumpsivaksslekta hos Artsdatabanken 
(sv) sumpsivaksslekta hos Dyntaxa 
(en) sumpsivaksslekta hos Fossilworks 
(en) sumpsivaksslekta hos ITIS 
(en) sumpsivaksslekta hos NCBI 
(en) sumpsivaksslekta hos Panarctic Flora 
(en) sumpsivaksslekta hos The International Plant Names Index 
(en) sumpsivaksslekta hos Tropicos
Axel Ekwall (billedkunstner)

Axel Theodor Ekwall (født 27. april 1955) er en billedkunstner fra Oslo. Han har studert grafikk på Statens Håndverks- og Kunstindustriskole Oslo grafikk (1975–1979) og ved Statens kunstakademi (1980–1984). Han er også vært jurymedlem i Unge Kunstneres Samfund og i stipendkomiteen.


== Stipend og atelieropphold ==
Bildende Kunstneres Hjelpefonds materialstipend (1985)
Bildende Kunstneres Hjelpefond (1986)
Bildende Kunstneres Hjelpefonds store stipend (1988)
Ingrid Lindbäck Langaards fond (1989)
Vederlagsfondets stipend (1991)
Vederlagsfondets stipend (1992)
Vederlagsfondets stipend (1993)
Bildende Kunstneres Hjelpefonds materialstipend (1994)
Vederlagsfondets stipend (1995)
Vederlagsfondets stipend (1997)
Vederlagsfondets stipend (1998)
Bildende Kunstneres Hjelpefonds 3-årige arbeidsstipend (1999-2001)


== Utstillinger ==

“Tidskonsept 1 og 2” m/gruppen Lambretta Lakkegata (1983)
Henie-Onstad Kunstsenter (1984)
Unge Kunstneres Samfund Oslo (1985)
Oslo Kunstforening (1991)
Galleri LNM Oslo (1994)
Galleri LNM Oslo (1998)
Kunstnerforbundet Oslo (2001)
Kunstnergruppen Lambretta Wang Kunsthandel Oslo (1983)
Kunstnergruppen Lambretta Henie-Onstad Kunstsenter (1984)
“Kunst in Norwegen heute” Aachen London (1985)
“Fellesatelieet” Klands Brygge København (1985)
Nordiskt Konstcentrum Sveaborg (1985)
Juniutstillingen Kunstnerforbundet Oslo (1987)
UKS Vårutstilling (1980)
UKS Vårutstilling (1981)
UKS Vårutstilling (1982)
Østlandsutstillingen (1982)
UKS Vårutstilling (1983)
Østlandsutstillingen (1983)
Østlandsutstillingen (1984)
UKS Vårutstilling (1985)
Høstutstillingen (1986)
Østlandsutstillingen (1986)


== Eksterne lenker ==
(no) Axel Ekwall hos Sceneweb 
(no) Kunstnerforbundet.no: Axel Ekwall